**Tomēr jāpadomā**

Iesim, manu meitenīt, kur jauka meža pļaviņa,

Tur smaržo siens, tur putni dzied, tur dzied.

Ko mēs sienā darīsim? Man bail no ļauniem kukaiņiem,

Tie iekost var, tie iedzelt var, tie var!

Saki, saki, saki – jā, iesim meža pļaviņā…

Saku, saku, saku - nē, bailes man no kukaiņiem,

Mājās gaida māmiņa, silta, jauka gultiņa…

Tomēr jāpa-pa-pa-pa-pa-pa-pa-pa-padomā

Domā, domā, domā…..

Iedod, manu meitenīt, man vienu mazu bučiņu

Tā salda būs kā medutiņš, tā būs.

Tikai vairāk neprasi, es gan tev sevis nedošu

Ko tētiņš teiks, ja uzzinās, ko teiks?

Saki, saki, saki – jā, iesim meža pļaviņā…

Saku, saku, saku-nē.

Ak, ko nu vairs, lai notiek tā

Jaukā meža pļaviņā, mīļais, tavā tuvumā…

Tomēr jāpa-pa-pa-pa-pa-pa-pa-pa-padomā